
****

**ОСНОВНО УЧИЛИЩЕ „ХРИСТО БОТЕВ“ ГР.МЪГЛИЖ**

**ул. „Гео Милев“ №10, тел. 04321 2079** [**oumagl@abv.bg**](mailto:oumagl@abv.bg)

УТВЪРЖДАВАМ…………

Директор:М.Челебиева

Заповед № 659/ 11.09.2020г.

**МЕРКИ ЗА ПОВИШАВАНЕ**

**КАЧЕСТВО НА ОБРАЗОВАНИЕТО**

**2020/2021 учебна година**

**МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕТО**

**ЗА УЧЕБНАТА 2020/2021 ГОДИНА**

**І. Увод**

Мерките са съобразени с принципите и изискванията към институциите за усъвършенстване на процесите за управление на качеството.

Качеството на образованието се осигурява при спазване на принципите: ефективно разпределяне, използване и управление на ресурсите,

автономия и самоуправление,

ангажираност, сътрудничество и социален диалог между всички участници в процеса на образованието и обучението,

прилагане на добри педагогически практики,

непрекъснатост, прозрачност и демократичност в процеса за повишаване на качеството в институцията,

целенасоченост към постигане на високи резултати в процеса на обучение и образование

Измерването на постигнатото качество е съвкупност от действия за определяне на резултатите на институцията по критерии за конкретен период на измерване и съпоставянето им с определените равнища на качеството по всеки критерий.

**ІІ. Разработване на вътрешна система за осигуряване на качеството на образованието и обучението**

Вътрешната система за осигуряване на качеството е съвкупност от действия за постигане, поддържане и развиване на качеството на провежданото образование и обучение в училището и резултатите от него в съответствие с държавните образователни стандарти за придобиване на квалификация и на действащото законодателство.

Вътрешната система за осигуряване на качеството включва:

1. Политиката и целите по осигуряване на качеството;

2. Органите за управление на качеството и правомощията им;

3. Правилата за нейното прилагане;

4. Годишен план-график за провеждане на дейностите по самооценяване;

5. Условията и реда за измерване на постигнатото качество чрез самооценяване.

Органи за управлението на качеството са директорът и педагогическият съвет.

Директорът:

1. Организира, контролира и отговаря за цялостната дейност на вътрешната

система за управление на качеството;

2. Определя състава на комисията за оценяване на качеството;

3. Утвърждава годишен план-график за провеждане на дейностите по самооценяването след приемането му от комисията и коригиращите мерки в хода на изпълнението му;

4. Утвърждава процедурите по критериите и инструментариума към тях за провеждане на дейностите по самооценяването;

5. Утвърждава коригиращи мерки и дейности за следващия период на измерване на качеството въз основа на годишния доклад за резултатите от проведеното самооценяване;

6. Провежда мониторинг на дейностите по осигуряване на качеството в училището;

7. Представя годишния доклад за резултатите от проведеното самооценяване

на РУО;

8. Организира обучението на персонала за осигуряване на качеството в институцията.

Директорът на училището отговаря за функционирането на вътрешната система за осигуряване на качеството:

1. Като със заповеди организира изпълнението на следните дейности:

1.1. анализ на резултатите от изпълнението на целите на училището;

1.2. посочване на индивидуалния напредък на всеки ученик по отношение на неговите образователни резултати;

1.3. определя комисията, която извършва самооценяването – нейния състав, задачите и сроковете за изпълнение;

1.4. определя начина на участие на лицата, включени в процеса на самооценяване: ученици, учители, директор и родители;

1.5. утвърждава определените на подготвителния етап дейности, процедури, критерии, показатели и инструментите за самооценяване;

2. утвърждава преди края на учебната година доклада от самооценяването, който съдържа:

3. данни за използваните инструменти при самооценяването;

4. данни за резултатите от самооценяването, сравнени с резултатите от предходното самооценяване и анализ на резултатите от самооценяването;

5. предложения за мерки за внасяне на подобрения в работата на училището с цел повишаване на качеството на предоставяното образование, както и за срокове за тяхното изпълнение.

Докладът от самооценяването е част от ежегодния отчет за изпълнението на плана за действие към стратегията за развитието на училището

Педагогическият съвет приема:

1. мерките за повишаване на качеството на образованието;

2. правилата за прилагане на вътрешната система за осигуряване на качеството и актуализацията им като част от правилника за дейността на обучаващата институция;

3. годишния план-график за провеждане на дейностите по самооценяване;

4. годишния доклад за резултатите от проведеното самооценяване

За функционирането на вътрешната система за осигуряване на качеството се определя комисия за:

1. разработване на правила за прилагане на вътрешната система за осигуряване на качеството и актуализирането им;

2. разработване на годишен план-график за провеждане на дейностите по самооценяване;

3. провеждане на самооценяването;

4. изготвяне на доклад от самооценяването до директора.

Комисията по качеството в училището се състои от 5 члена и се формира от лицата, заемащи следните длъжности:

Председател: заместник-директор УД

Членове: председател на комисията по квалификационната дейност и учители.

За проведеното самооценяване комисията изготвя годишен доклад, който включва:

1. цел на самооценяването;

2. информация за външната и вътрешната среда, в която функционира институцията през периода на самооценяването;

3. резултати от самооценяването; сравняване на оценките по критериите с предходния период на самооценяване; анализ на получените резултати;

4. постижения и добри педагогически практики;

5. резултати от оценяването, нуждаещи се от подобрение, и предложение за коригиращи мерки и дейности.

Към доклада се прилагат графики, таблици, статистическа информация и други

нагледни информационни материали.

Докладът от самооценяването се утвърждава от директора преди края на учебната година.

**ІІІ. Условия и ред за измерване на постигнатото качество**

Измерването на постигнатото качество на образованието и обучението се осъществява чрез прилагането на процедури по критерии и съответния инструментариум към тях за провеждане на дейностите по самооценяването.

Периодът за самооценяване за училищата е една учебна година.

Дейностите по самооценяването се извършват от комисия по предварително определени критерии и показатели към тях.

Критериите се групират по следните области на оценяване:

1. управление на училищно ниво – ефективно разпределяне, използване и управление на ресурсите за повишаване на качеството на образование;

2. образователен процес – обучение, възпитание и социализация;

3. взаимодействие на всички заинтересовани страни.

Показателите към всеки критерий са количествени и/или качествени и определят

равнището на качеството по съответния критерий.

Критериите се оценяват с точки, като максималният общ брой точки е 100.

Максималният брой точки за всеки критерий се разпределя по показатели в четири равнища на оценяване. Постигнатото качество се определя чрез крайна оценка, която се формира от сбора от получените точки по всички критерии.

**ІV. Минимални рамкови изисквания за управление на качеството в институциите**

Усъвършенстването на процесите за управление на качеството се постига при спазване на следните изисквания от институцията:

***1.****Да подобрява работната среда чрез:*

1.1.прилагане на механизми за адаптиране на обучаваните към средата на институцията;

1.2. осигуряване на достъпна архитектурна среда;

1.3. модернизиране на материално-техническата база и обновяване на информационната инфраструктура;

1.4. развитие на организационната култура в институцията.

**2.** *Да осигурява развитие на персонала чрез:*

2.1.подобряване на възможностите за допълнителна и продължаваща квалификация на учителите/преподавателите по специалността им от висшето образование, за подобряване на тяхната иновационна култура и личностна ефективност;

2.2.изграждане на култура за осигуряване на качеството;

2.3. създаване и поддържане на открита и ясна комуникация в институцията;

2.4. повишаване на ефективността на административното обслужване;

2.5. повишаване на мотивацията и инициативността на всички участници в процеса на образование и обучение.

**3.** *Да подобрява резултатите от обучението чрез:*

3.1. повишаване на мотивацията на обучаемите;

3.1. повишаване на дела на учениците, които работят активно за подобряване на своите образователни резултати;

3.3. намаляване на дела на рано отпадналите от обучението;

3.4. повишаване на дела на обучените, провели практическо обучение в реална работна среда;

3.5. създаване на механизъм за ранно предупреждение за различни рискове.

**4.** *Да подобрява взаимодействието с местната общност, със социалните партньори, работодателски организации, университети и други заинтересовани страни чрез:*

4.1. разширяване на възможностите за практическо обучение в реална работна среда;

4.2. проучване и прилагане на добри практики на сродни институции;

4.3. подобряване на възможностите за достъп до информация на участниците в образованието и обучението;

4.4. информиране на общността и заинтересованите страни за добрите практики и постиженията на институцията в областта на осигуряване на качеството на образованието и обучението;

4.5. участие в проекти, свързани с повишаване на качеството на образованието и обучението.

**V. Критерии по области на оценяване и показатели за измерване на**

**постигнатото качество**

**1. Област:** **Достъп до образование и обучение**

1.1. Публичност и популяризиране на предлаганото образование и съдържанието му.

- поддържане и актуализиране на училищен сайт и facebook страница;

- изготвяне и поддържане на рекламни и информационни табла в сградата на училището;

1.2. Осигурена достъпна архитектурна среда.

- поддържане и модернизиране на ресурсен кабинет;

1.3. Наличие на модерна материално-техническа база за обучение (кабинети, учебни работилници, лаборатории и др.) в съответствие с изискванията на ДОС.

- закупуване на съвременна техника и електронни продукти

1.4. Равнище на административно обслужване.

- бърз и надежден достъп до информация;

- използване на различни форми на ИКТ;

1.5. Осигуряване на възможност за образование и обучение в различни форми на

обучение.

- осигуряване на възможности за образование в различни форми на обучение;

1.6. Процент на учениците от уязвими групи спрямо общия брой ученици.

1.7. Предоставяне на възможност за професионално ориентиране и придобиване на професионални знания, умения и компетентности от учениците.

**2. Област: Вътрешна система за повишаване на качеството на образованието**

2.1. Функционираща вътрешна система за повишаване на качеството на образованието и обучението в училището.

- разработена вътрешна система за повишаване на качеството на образованието и обучението;

- анализиране на резултатите и предложения за повишаване качеството на обучението;

2.2. Създаден механизъм за ранно предупреждение за различни рискове.

2.3. Създаден механизъм за вътрешен мониторинг и контрол на качеството.

2.4. Проведено измерване на постигнатото качество чрез самооценяване.

2.5. Относителен дял на информираните и консултираните за кариерно развитие от

общия брой обучавани – %

2.6. Осигуреност на педагогическия персонал с квалификация, съответстваща на

изискванията към обучаващите, определени в ДОС за придобиване на квалификация по професия.

2.7. Осигурени условия за интерактивно обучение и учене.

- използване на мултимедия - % от кабинетите;

- достъп до интернет в цялата сграда;

- осигуреност с интерактивни дъски;

- прилагане на интерактивни методи – ролеви игри, казуси, проекти, дебати, беседи и др.;

- обсъждане на Педагогически съвет и МО;

2.8. Относителен дял на учителите, участвали в различни форми на допълнително и

продължаващо обучение, от общия брой учители – %

2.9. Квалификация на учителите.

- разработен план за квалификационната дейност

- брой проведени обучения и % участвали в тях специалисти;

- вътрешно институционално обучение на педагогическия персонал за въвеждане на ЗПУО и ДОС;

- обучение за класни ръководители за осъществяване на дейности за личностна подкрепа;

2.10. Относителен дял на отпадналите от училище към постъпилите в началото на

обучението – %

2.11. Относителен дял на успешно положилите изпитите от НВО

2.12. Организация и планиране на урока.

- умения за планиране на урока;

- гъвкавост и творчество при извършване на промени в плановете, за да отговарят на образователните потребности на ученици или групи/изоставащи, напреднали/;

2.13. Използване на разнообразни форми за проверка на знанията, уменията и

компетентностите на учениците.

2.14. Точно и ясно формулиране на критериите за оценяване на знанията, уменията

и компетентностите, информиране на учениците за тях.

2.15. Ритмичност на оценяването.

- ритмично оценяване постиженията на учениците, съгласно Наредбата за оценяване;

- прецизна проверка на писмени работи, отстраняване на грешки и поставяне на аргументирана рецензия;

- провеждане на проверка на входно и изходно ниво и съхраняване работите на учениците до края на учебната година;

2.16. Процент ученици участвали в състезания, олимпиади, конкурси и др. от общия брой ученици и процент на класираните ученици спрямо броя на участвалите.

2.17. Реализирани училищни, национални и международни програми и проекти.

- участие по програми;

- кандидатстване с разработени проекти и брой класирани такива;

2.18. Дейност на училищното настоятелство.

2.19. Педагогическо взаимодействие „училище – семейство“.

- информиране на родителите за учебните планове и програми;

- посочване на сайтовете, от които родителите могат да се запознаят с ДОС, с националните изпитни програми, с учебните програми на обучение н с училищните учебни планове;

- информиране на родителите за планираните извънкласни дейности чрез училищния сайт.

2.20. Педагогическо взаимодействие с всички заинтересовани страни на местно и регионално равнище.

- активно участие на училището и взаимодействие с всички заинтересовани страни на местно и регионално равнище за повишаване на качеството на образованието, за модернизиране на материално-техническата база на училището и др.

**VІ. Мониторинг за повишаване на качеството на образованието.**

Вътрешен: констатации, изводи и препоръки на Директора с цел усъвършенстване на процеса за осигуряване  и повишаване на качеството на образованието.

Външен: оценки и препоръки от регионалните управления  по образованието и от Министерството на образованието  и науката.

**VIІ. Финансиране:**

Дейностите за изграждане и функциониране на вътрешна система за осигуряване на качеството на образованието и обучението се финансират със средствата от субсидия по формула и от собствени приходи, както спонсорство, национални и международни програми и проекти и др.

Мерките за повишаване качеството на образованието за учебната 2020/2021 година са приети на заседание на Педагогическия съвет на 10.09.2020г. с протокол №8